
Parlamentul  României

                                   Bucureşti, 13.09.2001








                         Nr.228/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.60/2001 pentru modificarea art.3 din Ordonanţa Guvernului nr.29/1994 privind utilizarea Fondului special pentru dezvoltarea sistemului energetic.

· 

La întocmirea raportului, comisia a avut în vedere:

· avizul Consiliului Legislativ nr.898/29.08.2001;

· punctul de vedere al Ministerului Finanţelor Publice.


     p.PREŞEDINTE,                                       SECRETAR,

                             Ioan Bivolaru                                         Aurelia Vasile          

RAPORT

asupra proiectului de Lege privind aprobarea Ordonanţei Guvernului nr.60/2001 pentru modificarea art.3 din Ordonanţa Guvernului nr.29/1994 privind utilizarea Fondului special pentru dezvoltarea sistemului energetic


În conformitate cu prevederile art.89 din Regulamentul Camerei Deputaţilor, Comisia pentru industrii şi servicii, pentru dezbatere în fond, cu proiectul de Lege privind aprobarea Ordonanţei Guvernului nr.60/2001 pentru modificarea art.3 din Ordonanţa Guvernului nr.29/1994 privind utilizarea Fondului special pentru dezvoltarea sistemului energetic, trimis cu adresa nr.453 din 4 septembrie 2001.
Modificarea prevăzută prin Ordonanţa Guvernului nr.60/2001 are în vedere reorganizarea Companiei Naţionale de Electricitate şi corelarea cu prevederile Legii nr.72/1996 privind finanţele publice, respectiv virarea sumelor reprezentând taxa de dezvoltare de către agenţii economici producători de energie electrică şi termică, într-un cont special, de la Ministerul Industriei şi Resurselor, în termen de 3 zile de la încasarea contravalorii energiei electrice şi termice livrate consumatorilor, în caz contrar fiind prevăzută o penalizare de 0,1% pentru fiecare zi de întârziere.

 În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 13 septembrie 2001 şi a hotărât, cu unanimitate de voturi, să propună plenului Camerei Deputaţilor, spre dezbatere şi adoptare, proiectul de lege în forma prezentată de iniţiator.



În raport de obiectul şi conţinutul său, proiectul de Lege face parte din categoria legilor ordinare.



         p.PREŞEDINTE,                                    SECRETAR,

                                 Ioan Bivolaru                                      Aurelia Vasile

Expert,

Silvia Vlăsceanu

